tomron87/hebrew-wikipedia-sentences-corpus huggingface dataset:
למרות שהוא האמין בשחצנותו הרבה כי יוכל להאשים את בעלות הברית במעשה, מנהל סוכנות S.H.I.E.L.D ניק פיורי ויחידת הקומנדו המייללים שלו חשפו את מעורבותו בהשמדת העיר, וזמו הפך לדמות מתועבת בכל רחבי אירופה, אפילו בקרב חבריו הגרמניים.
כדי להשיג מידה מסוימת של אנונימיות, זמו החל לעטות ברדס סגול על פניו בעוד המשיך ליצור כלי נשק עבור הנאצים.
במהלך קרב עם קפטן אמריקה, אשר ניסה למנוע מזמו לעשות שימוש בנשק המסוגל להדביק כל דבר העומד בדרכו, הקפטן שבר מכל המאחסן בתוכו את הנשק וגרם לברדסו הסגול של זמו להידבק לפניו ללא כל יכולת להסירו.
מורשתו של היינריך הוחייתה מחדש בידי בנו, הלמוט ג'יי זמו, הברון זמו ה-13. הלמוט גדל בצל רעיונו של אביו כי הגזע העליון צריך לשלוט על העולם.
מהנדס במקצועו, הלמוט זעם על דבר שובו של קפטן אמריקה, והשתמש בהון משפחתו כדי להמשיך את עבודתו של אביו.
הוא נלחם בקפטן אמריקה בתלבושת זהובה תחת הכינוי "פניקס", ופניו הושחתו באופן קשה והוא נחשב למת בסיום הקרב.
אמנם, הוא שב תחת מעטה ברדס סגול בדומה לאביו ושיתף פעולה עם נבלים דוגמת הגולגולת האדומה, סין, ארגון הידרה וקבוצות אדוני הרשע ות'נדרבולטס, אשר נוסדה על ידיו כמחליפים לקבוצת האוונג'רס וחבריה חזרו למוטב ונעשו לאויביו.
דמותו של ברון זמו השני מדורגת במקום ה-40 ברשימת נבלי-העל הגדולים של כל הזמנים, לפי אתר IGN.
דמותו של הברון זמו מופיעה גם ביקום הקולנועי של מארוול, בו ניתן לו סיפור רקע שונה לחלוטין.
בסרט "קפטן אמריקה: מלחמת אזרחים" מוצג זמו כאזרח של סוקוביה, מדינה בדיונית המופיעה תכופות בפרסומים השונים של מארוול.
בסרט מנסה זמו, שעדיין לא מוצג כברון, לחסל את הנוקמים כנקמה על מות משפחתו (במהלך אירועי הסרט "הנוקמים: עידן אולטרון") על ידי יצירת סכסוך פנימי ביניהם.
בהמשך מופיעה דמותו בסדרה "הפלקון וחייל החורף" של שירות הסטרימינג דיסני+.
ובה הוא מוצג כברון, ומופיע לראשונה בתלבושתו המסורתית, לרבות הברדס הסגול.
את דמותו של הלמוט זמו מגלם השחקן דניאל בריהל.
ברום היא עיירה במדינת אוסטרליה המערבית שבאוסטרליה.
העיירה נמצאת באזור קימברלי שבצפון המדינה, 2,200 ק"מ מצפון לבירה פרת'.
אוכלוסיית העיירה מנתה 12,766 תושבים במפקד 2011.
הטעות הנפוצה היא שהאירופאי הראשון שביקר במקום בו שוכנת היום ברום היה ויליאם דמפייר (William Dampier) ב-1688, אך הוא הגיע רק לקצה של חצי האי שמאוחר יותר נקרא על שמו ושמשתרע מצפון לברום של היום.
ב-1699 הוא סרק את כל קו החוף ממפרץ הכרישים ועד למפרץ לה גרנג' (La Grange Bay) שנמצא 200 ק"מ מדרום לברום ומשם המשיך צפונה ועזב את החוף האוסטרלי.
מאוחר יותר נקראו הרבה אתרים על החוף על שמו.
ב-1879 הועלתה הצעה שיוקם נמל שישרת את תעשיית הפנינים ומפרץ רובק (Roebuck Bay) נבחר כמקום מתאים.
ב-1883 אותר המיקום להקמתה של ברום בפתח המפרץ והיא נקראה על שמו של סר פרדריק ברום (Frederick Broome) שהיה מושל אוסטרליה המערבית בין השנים 1883–1889.
ב-1889 הונח כבל טלגרף תת-מימי בין ברום לבין סינגפור שמשם היה מקושר לבריטניה.
למקום חיבורו של הכבל ניתן השם חוף הכבל (Cable Beach).
לעיירה יש היסטוריה מעניינת הקשורה לניצולם של הגברים והנשים שעבדו בתעשיית הפנינים, החל משלייתן של צדפות בעבור דר בשנות השמונים של המאה ה-19, ועד לחוות הפנינים המתורבתות של ימינו.
ההצלחה של תעשייה זו לא באה בקלות ויעידו על כך 919 המצבות בבית העלמין היפני של ברום שבו קבורים הצוללים היפנים שעבדו בשליית הפנינים.
בנוסף איבדו יפנים רבים את חייהם בטביעה בים ומספר המתים האמיתי לא ידוע.
היפנים היו רק אחת מהקבוצות האתניות העיקריות שנהרו לברום כדי לעבוד בסירות או על החוף במסגרת הפעילויות הקשורות לתעשיית הפנינים.
הם היו צוללים מומחים והיוו חלק חיוני בתעשייה עד למלחמת העולם השנייה.
מורשת התרבות היפנית בברום נותרה עד היום כאשר מדי שנה נחגג בעיר פסטיבל הפנינים (Shinju Matsuri).
ברום הותקפה לפחות ארבע פעמים על ידי מטוסים יפנים במהלך מלחמת העולם השנייה וההתקפה הקשה מבניהן הייתה ב-3 במרץ 1942 שבה נהרגו 88 איש, רובם אזרחים.
תקופת השגשוג בענף הכרייה באוסטרליה המערבית בשנות השישים, יחד עם התפתחותו של ענף התיירות, גרמו לצמיחתה של העיר.
ברום היא אחת הערים שקצב גידולן הוא המהיר ביותר באוסטרליה.
עד לשנות השבעים הייתה נהוגה בברום הפרדה גזעית.
ב-1981 קשרה ברום ברית ערים תאומות עם העיר טאיג'י (Taiji) שביפן.
הקשר בין הערים החל עוד בתקופת השיא של תעשיית הפנינים בראשית המאה העשרים.
ב-2009 עקב הפסטיבל השנתי בטאיג'י שבו נטבחים דולפינים בהמוניהם על חופי העיר, הועלתה דרישה במועצת ברום להפסיק את הקשרים עם העיר היפנית, אך ההצעה ירדה מעל הפרק.
חוף הכבל (Cable Beach) נקרא על שם הכבל התת-ימי המקשר את אוסטרליה עם האי ג'אווה שבאינדונזיה ומשם לסינגפור.
החוף משתרע במרחק 7 ק"מ מצפון לברום ואורכו 22 ק"מ.
החול שעל החוף לבן והגאות בו מגיעה לגובה של 9 מטרים וכמעט כל החוף שטוח.
בין נובמבר למרץ שורץ החוף במדוזות אירוקנג'י והרוחצים נדרשים להיזהר.
בעבר היו מקרים בהם נראו תנינים שוחים ליד החוף, אך היו אלה מקרים נדירים וננקטו כל הצעדים הדרושים כדי להימנע מהסכנה.
בהיותה שוכנת על חצי אי המשתרע מצפון לדרום, לברום יש חופים משני צדדיה.
ממזרח לאי משתרע מפרץ רובק (Roebuck Bay).
בלילות ירח מלא, כאשר מי הים בשפל מתקיים בחוף שוק אוכל.
מפרץ רובק משמש תחנה בנתיב נדידתם של מיליוני חופמאים המגיעים מצפון אסיה.
החופמאים מגיעים לחופי המפרץ בעיקר בקיץ אך הגוזלים הצעירים נשארים שם בשנתיים הראשונות לחייהם.
ב-1990 נפתחה בקרבת חופו הצפוני של המפרץ נקודת תצפית בה ניתן לחזות בחופמאים.
ברון וולפגנג פון סטרוקר הוא דמות בדיונית של נבל-על המופיעה בחוברות הקומיקס ביקום מארוול קומיקס.
הדמות הופיעה לראשונה בחוברת Sgt.
Fury and His Howling Commandos #5 מינואר 1964, והיא נוצרה בידי הכותב סטן לי והמאייר ג'ק קירבי.
פון סטרוקר הוא קצין נאצי לשעבר, המשמש כאחד ממנהיגי ארגון הטרור הידרה ואויבם המושבע של סוכנות הביון S.H.I.E.L.D ושל קבוצת האוונג'רס.
עיקר מעייניו הוא סיכול ביטחונה של ארצות הברית ושל העולם החופשי.
עבר שינוי גנטי כדי להיראות מבחינה פיזית כחסר גיל.
נדמה היה שנהרג בעבר, אך הוא חזר לתחייה פעם אחר פעם כדי לרדוף את העולם לצורך שליטה עולמית וביצוע רצח עם.
את דמותו של ברון סטרוקר בסרטי היקום הקולנועי של מארוול "קפטן אמריקה: חייל החורף" ו"הנוקמים: עידן אולטרון" גילם השחקן תומאס קרצ'מן.
ברון פון סטרוקר נולד בסוף המאה ה-19 למשפחה פרוסית אמידה שעברה לטירת סטרוקר בבוואריה בעקבות מלחמת צרפת–פרוסיה.
וולפגנג היה אלוף היידלברג בסיף, וצולק רבות בפניו.
הוא נלחם לצד גרמניה במלחמת העולם הראשונה, כאשר בתקופה זו הוא נתקל לראשונה ביהלומי "הנסיכה הרגעית", אשר לפי הגורל הופיעה ונעלמה בנקודות קבועות בזמן.
למשך העידנים הבאים, וולפגנג שם לעצמו מטרה להשיג לרשותו את היהלומים.
כאשר כוחו של אדולף היטלר התעצם בגרמניה של שנת 1933, ברון סטרוקר הצטרף למפלגה הנאצית והפך לידוע לשמצה בשנים הבאות.
בשנת 1936 הוא כרת ברית עם המנטליסט המצרי אמאל פארוק, דמותו הסודית של מלך הצללים, מתוך מאמץ להכתים את השושלת המלכותית של אנגליה ולהכתיר מלך חדש שיענה למפלגה הנאצית.
תוכניתם הזדונית סוכלה בידי הסוכן הקנדי לוגאן, וחבריה הנוסעים בזמן של קבוצת אקסקליבר, קיטי פרייד ורייצ'ל סאמרס.
בשנת 1937, סטרוקר שימש כסוכן ביון גרמני ונשלח לארצות הברית כדי להתנקש בחייו של סנאטור, אך מאמציו סוכלו בידי השודד השכיר דומיניק פורצ'ון.
כשמלחמת העולם השנייה החלה, פון סטרוקר מונה למפקד להק בטייסת ראש-מוות בידי היטלר, ובשנת 1941 נשלח למדריפור לעזור לכת הנינג'ה היד לשנות את נטשה רומנובה הצעירה למתנקשת בכירה שלהם, אך הוא נעצר בידי לוגאן (לפני שרכש את שלד האדמנטיום שיהפוך אותו לוולברין) וקפטן אמריקה.
מאוחר יותר באותה שנה, פון סטרוקר פלש ללטבריה בחיפושו אחר סטורם-פנגר ("תופס הסערות") שיעניק לו שליטה על אנרגיה קוסמית.
המתקן נהרס בידי קבוצת אקס פורס הנוסעים בזמן.
אחרי שארצות הברית התערבה במלחמה, יחידת הקומנדו המייללים הפכה לקוץ מתמיד בגבם של הנאצים, והיטלר פנה לפון סטרוקר והורה לו להשפיל בפומבי את מפקד היחידה, ניק פיורי.
פון סטרוקר קרא לפיורי לדו-קרב על אי נורסהייבן, וזה האחרון הפר פקודות ופגש אותו באי כדי לספק את תאוותו.
לפני הקרב, פון סטרוקר הציע לפיורי הרמת כוסית, וסימם בחשאי את כוסו.
כשהשניים נלחמו בחרבות, פון סטרוקר הופתע לגלות שלמרות מיומנותו בסיף והשפעת הסם, פיורי היה יריב עיקש.
לבסוף, פיורי נכנע להשפעת הסם.
פון סטרוקר דאג לצלם את האירוע ושלח את התיעוד לגרמניה לצורכי תעמולה ולהרוס את המוניטין של פיורי.
היטלר דרש שפון סטרוקר ילכוד את הקומנדו המייללים כדי שיוצאו להורג בברלין.
פון סטרוקר אסף את חוליית בליצקריג, שכוחה היה שווה לחברי הקומנדו המייללים, אך אלה האחרונים הביסו אותם בכל ניסיון שלהם.
סטרוקר גם הוביל את חוליית בליצקריג לאנגליה כדי להתנקש בחייו של ראש הממשלה וינסטון צ'רצ'יל ובפילדמרשל ברנרד לו מונטגומרי, אך מאמציהם סוכלו בידי קבוצת הפולשים.
בזמן שנפש בברלין, פון סטרוקר היה עד להתקפתו של תור האסגרדי על השגרירות, שלאחריו עקב אחרי איש פצוע לעבר שער במרחבי החלל.
פון סטרוקר מבין שנסע בזמן לעתיד הרחוק, וגנב ספרי היסטוריה שעוסקים בסוף מלחמת העולם השנייה.
הוא נתקל ביוצרה של מכונת הזמן, דוקטור דום, שאיפשר לו לחזור לעבר, כשהוא לא האמין שפון סטרוקר יוכל לנצח במלחמה בעזרת הידע שצבר.
היטלר מאס בכישלונות של פון סטרוקר ופקד עליו לעצור את תנועת המרד בעיירה הצרפתית שרבו, ואם לא יצליח אז להשמידה עד חורבות.
פון סטרוקר אסף את חברי המרד מתוך מטרה לשלוח אותם למחנות ריכוז וכדי להימנע מהשמדת העיירה, אך יחידת הקומנדו המייללים של פיורי הסיטו את רכבת המשא ממסלולה ושחררו את השבויים.
היטלר דרש שפון סטרוקר ישמיד את העיירה.
בעודו מניח את מטעני הנפץ, פון סטרוקר התעמת פנים מול פנים עם ניק פיורי, שהניח מטען נפץ משלו שהיה חזק דיו להרוג את פון סטרוקר.
כאשר השניים היו מצויים בשוויון כוחות, פון סטרוקר הסכים לעזור לתושבי העיירה להתפנות כדי שהוא ופיורי יוכלו להמשיך להילחם.
כשהפינוי הושלם, פון סטרוקר ופיורי נלחמו בעוד העיירה הושמדה מסביבם, ופיורי הובס בדו-קרב.
בכך שעזר בפינוי העיירה שרבו, היטלר הורה על מותו של פון סטרוקר בידי הגסטפו.
הגולגולת האדומה, יד ימינו של היטלר, חזה את נפילת אדונו ורצה בסיס כוח חלופי.
מסיבה זו, הוא עזר לפון סטרוקר להימלט מגרמניה.
הוא שלח אותו ליפן כדי להקים את ארגונו, אך פון סטרוקר התכוון לנהל את הארגון בעצמו.
ביפן, פון סטרוקר חבר לארגון היד ולתנועה מחתרתית שתהפוך ברבות הימים להידרה.
פון סטרוקר היה אחראי לרבות מהפשיטות המוקדמות של הידרה על מתקני מלחמה כדי לספק נשק ליחידותיו, ולבסוף התעמת עם ההידרה העילאי ותבע ממנו את מנהיגות הארגון, שכן הוא המוח האמיתי מאחורי פעולותיה של הידרה.
ההידרה העילאי סירב וירה בו, אך פון סטרוקר עטה שריון חסין כדורים, שיסף אותו ותבע לעצמו את התואר.
בנוסף, פון סטרוקר שיסף את מנהיג ארגון היד בקרב יחידים, ובכך ניתק את הקשרים עם ארגון הנינג'ות היפני כדי למנוע את האפשרות שסוכני הידרה יתפתו לכוחה האפל של החיה השטנית של הארגון.
פון סטרוקר העביר את מבצעי הידרה לאי פרטי באוקיינוס השקט שקרא לו "אי הידרה" והשתמש בצוללת רפאים בלתי ניתנת לגילוי כדי לתקוף ספינות מלחמה של בעלות הברית ושל היפנים.
בעקבות כך, קפטן סאבאג' וחבורת הפושטים שלו וגם יחידת סמוראים יפנית חקרו את האי, והצליחו להתגבר על כוחות הידרה.
פון סטרוקר נאלץ לפוצץ את האי ולחזור לגרמניה.
ברון מורדו היה דמות בדיונית של נבל-על שהופיע בחוברות הקומיקס ביקום מארוול קומיקס.
הדמות הופיעה לראשונה בחוברת Strange Tales #111 מאוגוסט 1963 בכתיבתו של סטן לי ובאיורו של סטיב דיטקו.
מורדו הוא אויבו המושבע של דוקטור סטריינג'.
ברון מורדו הוא האלטר אגו של ברון קארל אמדיאוס מורדו, אציל מטרנסילבניה שהפך לתלמידו של המכשף הטיבטי שנודע בכינוי "העתיק".
כאשר מורדו זמם להרוג את מורו, השמועה הגיעה לאוזניו של הנוירוכירורג ד"ר סטיבן סטריינג', שביקר את העתיק כדי שירפא את ידיו הפגועות כתוצאה מתאונת דרכים.
הדבר אילץ את מורדו להטיל כשפי רסן על סטריינג' כדי למנוע ממנו להזהיר את העתיק או לתקוף את מורדו.
כשסטריינג' הסכים לקבל את הדרכתו של העתיק בדרכי הקסם, זה האחרון שחרר אותו מאותם כשפים מאחר שהיה מודע לכך שמורדו הטיל אותו וחזה מראש בשחיתות שכילתה את ליבו.
לבסוף, מורדו הוגלה בידי העתיק.
יכולותיו של מורדו היו דומות לאלה של סטריינג', אולם הוא היה מיומן במיוחד בהקרנה אסטראלית והיפנוזה, כמו גם במגנטיזם חייתי.
הוא לא חשש להשתמש בקסם שחור כדי לזמן שדים - דבר שסטריינג' לא היה מאומן לעשות - אך ברוב המקרים, הטלת הכשפים נכשלה ופגעה במכוון במורדו.
מורדו שימש כאנטגוניסט עיקרי בחוברות של דוקטור סטריינג'.
בין היתר, הוא שלח את צורתו האסטראלית למשרתו של העתיק כדי שזה ירעיל את מזונו, בתקווה שהזקן יחשוף בפניו את סודות הקסם.
אולם, סטריינג' הערים עליו לחזור לגופו הגשמי לאחר שהתעמת איתו במישור האסטראלי, ובכך שבר את אחיזתו במשרת.
בנוסף, הוא התחזה לאציל בשם סר קלייב בנטלי ולכד את סטריינג' על ידי כך שסימם ושיתק אותו, אך סטריינג' השתמש ביכולותיו המנטליות כדי לקרוא לעזרה.
הוא התנגד נחרצות לאימונים שאותם העביר העתיק לסטריינג', והניח לו מספר מלכודות כדי לתעתע בו.
לאחר שהוגלה ממחוזו של העתיק, מורדו ערך עסקה עם אדונו החדש, השד דורמאמו, כדי לרכוש כוח עצום ולהביס את דוקטור סטריינג' אחת ולתמיד.
לאחר מספר ניסיונות כושלים להילחם נגד סטריינג', מורדו הוגלה מכדור הארץ בידי דורמאמו.
אולם, מורדו חזר מגלותו והמשיך להתעמר בסטריינג' כאשר מצא את ספר הכשפים של קוליוסטרו ונאבק בסטריינג' בפריז של המאה ה-18.
מאוחר יותר, נדמה היה שמורדו שינה את צו מצפונו.
הוא מכר את נשמתו למפיסטו ולשטניש תמורת כוח, מתוך אמונה שסטריינג' יציל אותו.
הם גם לחם בדורמאמו כדי להגן על כדור הארץ.
כאשר הובס, הוא העמיד פנים שהוא חובר לצד דורמאמו, ואז הצטרף לישות האנרגטית אומאר כדי להביס את דורמאמו באופן סופי.
כתוצאה מהשימוש ארוך הטווח בקסם שחור, מורדו חלה במחלת הסרטן וויתר על חיי הרוע לפני מותו.
אולם, בהמשך הוא חזר לחיים.
הוא חובר לענק האדום, טראקס וכריש-נמר כדי להקים את "האופנדרס", קבוצת נבלי-על שמקבילה לקבוצת דפנדרס.
הוא גם הופיע בחוברות אקס פקטור חקירות, בהן חטף את אביה הפוליטיקאי של מונט סנט קרוז כדי להוביל אותה למלכודת.
גופתו נתגלתה בידי קאנג הכובש בברזיל בחיפושיו אחר גרזן מיסטי אשר היה שייך בעבר לתור.
מאוחר יותר, מורדו הוקם לתחייה בידי דורמאמו וכוחותיו הועצמו, והוא נשלח להרוג את דוקטור סטריינג'.
את דמותו של ברון מורדו בסרטי היקום הקולנועי של מארוול "דוקטור סטריינג'" ו"דוקטור סטריינג' בממדי הטירוף" מגלם השחקן צ'ואיטל אג'יופור.
הר ברומו (באינדונזית: Gunung Bromo) הוא הר געש שכבתי פעיל במחוז מזרח ג'אווה, באי ג'אווה שבאינדונזיה.
ההר הוא חלק ממסיב טנגר (Tengger).
אף שבגובה 2,329 מטרים הוא איננו ההר הגבוה ביותר במסיב (הר סמרו גבוה ממנו בלמעלה מ-1,300 מטרים), אבל הוא ההר הידוע ביותר מבין פסגות המסיב.
אזור המסיב הוא בין אתרי התיירות הפופולריים ביותר במזרח ג'אווה.
הר הגעש הוא חלק מהפארק הלאומי ברומו טנגר סמרו (Taman Nasional Bromo Tengger Semeru).
השם "ברומו" נגזר מההגייה בשפת ג'אווה של ברהמה, האל הבורא באמונה ההינדית.
מרבית הגעשיות באינדונזיה נובעת מקשת סונדה – קשת איים שנוצרה באזור הפחתה בו חודר הלוח ההודי אל מתחת ללוח האירו-אסיאתי.
מסיב טנגר הוא מתחם געשי המשתרע מהר סמרו צפונה.
הוא נוצר לפני 820,000 שנים וכולל חמישה הרי געש שכבתיים חופפים שכולם מסתיימים בקלדרה.
על שולי המסיב יש מבנים געשיים כדוגמת כיפות לבה, חרוטים פירוקלסטיים ומארים.
הקלדרה הצעירה ביותר היא הקלדרה המכונה "ים החול", Segara Wedi בשפת ג'אווה או Lautan Pasir באינדונזית, שמורת טבע מוגנת מ-1919. הקלדרה משתרעת על שטח באורך 10 קילומטרים וברוחב 9 קילומטרים בקצה הצפון-מערבי של המתחם.
היא נוצרה בהדרגה בשלהי הפליסטוקן ובתחילת ההולוקן.
לאחר היווצרות הקלדרה נוצרו על קרקעיתה במהלך אלפי השנים האחרונות מקבץ של חרוטים געשיים.
הר ברומו הוא החרוט הצעיר ביותר מביניהם והוא בין הרי הגעש הפעילים ביותר מבין 129 הרי הגעש הפעילים של אינדונזיה.
הר ברומו הוא בין אתרי הטבע הפופולריים ביותר בג'אווה.
הדרך הנפוצה לבקר בו מתחילה בכפר ההררי הסמוך צ'מורו לאוונג (Cemoro Lawang).
ממנו ניתן להגיע להר הגעש ב-45 דקות, אבל גם ניתן להשתתף בסיור ג'יפים מאורגן, הכולל עצירה בנקודת תצפית על הר פננג'קן (Gunung Penanjakan) בגובה 2,770 מטרים.
אל נקודת התצפית על הר פננג'קן ניתן להגיע גם בהליכה ברגל במשך כשעתיים.
עובדים נוהגים לקצור את הגופרית שבקלדרה.
כתלות בגובה הפעילות הגעשית בהר מפרסם לעיתים המרכז האינדונזי לוולקנולוגיה ולהתמודדות עם סכנות גאולוגיות (Pusat Vulkanologi dan Mitigasi Bencana Geologi בראשי תיבות PVMBG) אזהרות נגד ביקור בהר בורמו.
ביום הארבעה עשר של הפסטיבל ההינדי של ידנייה קסאדה, עולים תושבי העיר פרובולינגו המשתייכים לקבוצה האתנית של הטנגר לפסגת ההר על מנת לחלק לאלי ההר מנחות של פירות, אורז, ירקות, פרחים ולהקריב להם קורבנות של חיות משק בית באמצעות השלכתם אל הלוע של הר הגעש.
מקורו של הטקס באגדה מהמאה ה-15 על הנסיכה רורו אנטנג (Roro Anteng) שהקימה עם בעלה, ג'וקו סגר (Joko Seger), את נסיכות טנגר.
בני הזוג היו חשוכי ילדים ומשום כך ביקשו את עזרתם של אלי ההר.
האלים הבטיחו להם 24 ילדים אבל דרשו שהילד ה-25 ששמו קסומה, יושלך לתוך הר הגעש כקורבן אנוש.
המסורת של השלכת קורבנות לתוך הר הגעש לפייס אלוהויות עתיקות אלו נמשכת גם בימינו ומכונה טקס ידנייה קסאדה.
אף על הסיכון הגדול הכרוך בכך יש המסתכנים בירידה לתוך הלוע בניסיון לאסוף את המוצרים שהושלכו אליו משום שהם מאמינים כי יביאו להם מזל.
על מישור החול Segara Wedi ניצב מקדש הינדי המכונה פורה לוהור פוטן (Pura Luhur Poten).
למקדש יש חשיבות מיוחדת לבני הקבוצה האתנית של הטנגר המפוזרים בין הכפרים ההררים.
המקדש מארגן את טקס ידנייה קסאדה שנמשך כחודש.
ביום ה-14, מתכנסים טנגרים בפורה לוהור פוטן על מנת לבקש ברכות מסאנג היאנג וידי ואסה ומאלוהי מאהמרו (הר סמרו).
ואז הקהל מתקדם לאורך שולי הלוע של הר ברומו ושם מושלכים המנחות לתוך הלוע.
ההבדל בין מקדש זה למקדשים ההינדים בבאלי הוא בסוג האבנים וחומרי הבנייה.
בפורה לוהור פוטן נעשה שימוש באבנים שחורות מסלעים געשיים מהרי הגעש הסמוכים, בעוד שהמקדשים בבאלי עשויים בעיקר מלבנים אדומות.
בתוך מקדש (פורה) זה, יש כמה מבנים ואזורים מגודרים המסודרים בצורת מנדלה.
בהתפרצות ההר ביוני 2004 נהרגו שני תושבים שנפגעו מסלעים שנפלטו מהלוע בעת ההתפוצצות.
ביום שלישי, 23 בנובמבר, העלה המרכז האינדונזי לוולקנולוגיה ולהתמודדות עם סכנות גאולוגיות (PVMBG) את דרגת כוננות ההתפרצות של ההר ל"אזהרה" בשל התגברות רעשי האדמה הקלים ורעידות האדמה הרדודות ממקור געשי בהר.
בשל החשש מהתפרצות קרובה הורו הרשויות לתושבים ולתיירים לא להיכנס לאזור סביב ההר ברדיוס של שלושה קילומטרים והוקמו מחסות ארעיים.
האזור נסגר למבקרים לכל שארית השנה.
ביום שישי, 26 בנובמבר 2010, החל ההר לפלוט אפר געשי.
ב-29 בנובמבר 2010 הורה משרד התחבורה באינדונזיה על השבתת שדה התעופה של מאלאנג עד ל-4 בדצמבר 2010. מאלאנג היא עיר בת 800,000 תושבים כ-25 קילומטרים מערבית להר ברומו.
בשדה התעופה המקומי היו נוחתות כעשר טיסות ביום מהבירה ג'קרטה.
סורונו (Surono), הוולקנולוג הממשלתי, דיווח שהר הגעש פלט עמוד אפר בגובה 700 מטרים.
בין 25 בנובמבר 2010 ל-14 בדצמבר 2010 חלה "התנפחות" קלה של ההר, תהליך המעיד על הצטברות מאגמה בתא מאגמה מתחת להר, ובדרך כלל הוא סימן מקדים להתפרצות גדולה, אלא שמ-15 בדצמבר 2010 נעצרה ההתנפחות, ומאז היא לא התחדשה.
הר הגעש היה עדיין פעיל ב-2011, פעילות שהתבטאה בהתפרצויות לסירוגין.
ב-23 בינואר 2011 דיווח המרכז האינדונזי לוולקנולוגיה ולהתמודדות עם סכנות גאולוגיות (PVMBG) שמאז 19 בדצמבר 2010 נפלטו מההר בפעילות ההתפרצות אפר געשי וחומרים לוהטים וגרמו למטר של חומרים שנשר סביב הלוע.
התפרצויות רצופות ב-21 בינואר גרמו לנשירת אפר דק בעיקר באזורים הכפריים של נגאדירג'ו (Ngadirejo) וסוקאפורה וונוקרטו (Sukapura Wonokerto) במחוז פרובולינגו (Probolinggo).
המטר הכבד של אפר געשי מההתפרצויות שהחלו ב-19 בדצמבר 2010 גרם לשיבושים בחיי היום-יום של התושבים.
בתחילת 2011 החלו להתעורר חששות בנוגע להשפעה של נשירת האפר על הכלכלה המקומית לטווח הקצר והפוטנציאל לבעיות בריאותיות על התושבים שסביב ההר ולפגיעה בסביבה בטווח הארוך.
בשל כמות הגשם העונתי הרבה שירדה ב-2011 התעוררו חששות מלהארים וקילוחי לבה בשל משקעים של האפר הגעשי, החול וחומרים אחרים שנפלטו מההר שהצטברו על מדרונותיו.
פעילות סייסמית נשלטה על ידי תנודות של רעידות אדמה קלות ודיווחים על התפרצויות סוערות הגיעו מתחנת הניטור שעל ההר "עמדת התצפית ברומו".
התושבים שגרו על גדות הנהרות הוזהרו על הסכנה מלהארים, בייחוד כאשר היה גשם כבד באזור.
התפרצויות ורעידות געשיות דווחו ב-21 וב-22 בינואר 2011, כשהפעילות הגעשית שככה ב-23 בינואר 2011.
ב-23 בינואר 2011 הומלץ לתושבי היישובים הסמוכים להר להימנע מלהתקרב להר.
תיירים ומטיילים קיבלו הנחיה שלא להתקרב מעבר לגבול שני קילומטרים מהלוע הפעיל.
ב-27 בינואר 2011 התריע המרכז להתרעות על אפר געשי (Volcanic Ash Advisory Center) בדרווין באוסטרליה שענן האפר הגעשי מהתפרצות הר ברומו הגיע לגובה של 18,000 רגל (5.4 קילומטרים) והוא משתרע לאורך 200 מיילים ימיים דרומית מזרחית לקלדרה.
עקב כך החליטו כמה חברות תעופה לבטל חלק מהטיסות לבאלי, 340 קילומטרים מזרחית להר.
ברומפילד היא עיר ומחוז במדינת קולורדו שבארצות הברית.
על פי נתוני לשכת מפקד האוכלוסין של ארצות הברית, אוכלוסיית ברומפילד מונה 74,112 תושבים נכון ל-2020. ברומפילד היא העיר ה-15 מבחינת גודל אוכלוסייתה במדינת קולורדו, והמחוז ה-12 המאוכלס ביותר בקולורדו.
העיר ברומפילד נוסדה בשנת 1961 באזור הדרום מזרחי של מחוז בולדר.
העיר קיבלה את שמה מהברומקורן (broomcorn) שגדל באזור.
במהלך שלושת העשורים הבאים, העיר גדלה דרך סיפוח שטחים, שהרבה מהם חצו למחוזות אחרים באזור.
בשנות התשעים, מנהיגי העיר החלו לדחוף אל עבר יצירת מחוז נפרד כדי להימנע מחוסר היעילות של ארבעה מחוזות משפטיים וארבע בירות מחוז.
מנהיגי ברומפילד נימקו שיוכלו לספק שירותים טובים יותר עבור העיר אם היו תחת ממשל מחוזי משל עצמם וביקשו לעשות תיקון בחוקת מדינת קולורדו במטרה ליצור מחוז חדש.
התיקון החדש עבר בהצלחה בשנת 1998. ב-15 בנובמבר 2001, מחוז ברומפילד הפך למחוז ה-64 במדינת קולורדו, המחוז החדש ביותר והקטן ביותר בקולורדו.
על פי לשכת מפקד האוכלוסין של ארצות הברית, שטחה הכולל של העיר הוא 88 קמ"ר, ומתוכם 85 קמ"ר אדמה ו-1.6 קמ"ר מים.
מחוז זה הוא הקטן ביותר מבחינת שטחו בקולורדו.
צפיפות אוכלוסייה הייתה 545.1 נפש לקמ"ר.
היו בעיר 14,322 יחידות דיור בצפיפות ממוצעת של 204 דירות לקמ"ר.
בשנות התשעים, באזור ברומפילד הורגשה צמיחה כלכלית עצומה, חלק גדול מהצמיחה מרוכז בטכנולוגיה והיי-טק.
קניון FlatIron Crossing הוא מרכז קניות ובידור גדול, עם עוגני חנויות מרשתות Dick's Sporting Goods, מייסיס ו-Forever 21.
על פי הדו"ח הפיננסי השנתי של העיר משנת 2023, המעסיקים הגדולים ביותר בעיר היו:
תושבים נודעים בולטים אשר נולדו או גדלו בברומפילד כוללים את:
דרו בראון (נולד ב-1984), גיטריסט להקת ואן ריפאבליק.
ברומליים (שם מדעי :Bromeliaceae) היא משפחת צמחים מסדרת הדגנאים המונה 62 סוגים ו-3,160 מינים של סקולנטים וצמחים בשרניים.
כל הצמחים במשפחת הברומליים הם רב שנתיים, מינים רבים הם צמחים אפיפיטיים ורבים נוספים סוקולנטים.
מספר קטן של צמחים הם ליתופיטיים.
משפחת הברומליים מחולקת לשלוש תת-משפחות:
ברומליאידים (Bromelioideae) - מונה 32 סוגים הכוללים כ-860 מינים
הסוג המוכר מתת המשפחה ברומליאידים הוא האננס.
הסוג אכמאה נפוץ בישראל כצמח בית ומרפסת.
טילנדסיואידים (Tillandsioideae) - מונה 9 סוגים הכוללים כ-1300 מינים
סוגים ידועים בישראל מתת המשפחה טילנדסיואידים: גוזמניה, אריסאה וטילנדסיה.
פיטקאירניואידים (Pitcairnioideae) מונה 16 סוגים וכ-1000 מינים.
אין נציגים בישראל מתת המשפחה פיטקאירניואידים.
אדם ג'וזף שר , הידוע יותר בשם הבמה שלו, ברון סטרומן הוא מתאבק אמריקאי.
הוא מוכר בעיקר בשל תקופתו בארגון ההיאבקות WWE.
שר גדל בעיר קטנה בדמותה של שרילס פורד הנמצאת בצפון קרוליינה.
בבית ספר נטל חלק בענפי ספורט כמו פוטבול, אתלטיקה קלה והיאבקות.
לאחר שסיים את הלימודים בשנת 2001 ולקראת סוף העשור החל להשתתף בתחרויות סטרונגמן (תחרויות שעוסקות באתלטיקה הדורשת כוח).
שר חתם על חוזה פיתוח עם ה-WWE בתחילת שנת 2013 ונשלח למתחם האימונים שלהם באורלנדו, פלורידה, שם התחרה בשם ברון סטומן.
ב-19 בדצמבר 2014 ערך את הופעת הבכורה שלו בזירה באירוע של NXT שאינו שודר לטלוויזיה בג'קסונוויל, פלורידה, כשניצח את צ'אד גייבל.
שר ערך הופעות נוספות כחלק מהאנשים שליוו לזירה את המתאבק אדם רוז.
ב-24 באוגוסט בתוכנית Raw, הופיע שר בשם הבמה ברון סטרומן, כשהוא עורך את הופעת הבכורה שלו ברוסטר הראשי ותוקף את דין אמברוז ורומן ריינס.
תקיפה זו צירפה אותו למשפחת וויאט לצד המנהיג בריי וויאט ולוק הארפר.
סטרומן ערך את הקרב הטלוויזיוני הראשון שלו שבוע לאחר מכן כשניצח את אמברוז בפסילה.
ב-20 בספטמבר במסגרת האירוע לילה של אלופים, משפחת וויאט ניצחה את אמברוז, ריינס וכריס ג'ריקו בקרב שלושה נגד שלושה.
באירוע TLC: שולחנות, סולמות וכיסאות, שהתקיים ב-13 בדצמבר, משפחת וויאט ניצחה את קבוצת "האורגינלים" של הארגון ECW (הדאדליז, ריינו וטומי דרימר) בקרב הדחות שולחנות ארבעה נגד ארבעה (כשהחבר הרביעי במשפחת וויאט היה אריק רואן).
ב-24 בינואר 2016 סטרומן השתתף בקרב הרויאל ראמבל המסורתי של אירוע הרויאל ראמבל, שהיה על אליפות ה-WWE העולמית במשקל כבד.
בקרב זה סטרומן הדיח חמישה משתתפים, ומי שהדיח אותו היה ברוק לסנר.
ב-21 בפברואר באירוע פאסטליין, משפחת וויאט הפסידה לביג שואו, קיין ורייבאק, אך ניצחו את אותם שלושה לילה לאחר מכן ב-Raw.
בחודש יולי משפחת וויאט החלה בפיוד נגד אליפות הזוגות של Raw, הניו דיי (ביג אי, קופי קינגסטון ואקסבייר וודס), שהסתכם לקרב באירוע באטלגראונד, שבו משפחת וויאט יצאה עם ידה על העליונה.
כחלק מהדראפט של שנת 2016, סטרומן הועבר לתוכנית Raw, בעוד שבריי וויאט ואריק רואן הועברו לסמאקדאון, מה שבישר על פיצולו של סטרומן ממשפחת וויאט והתחלת קריירת יחידים.
במהלך השבועות שבאו לאחר מכן, סטרומן ניצח יריבים שנועדו לחזק את דמותו.
ב-5 בספטמבר סין קארה איתגר את סטרומן לקרב משום שלעג למתאבקי הלוצ'ה ליברה המקסיקנים, אך הפסיד לו בקרב אחד כתוצאה מפסילה ובאחר כתוצאה מהצמדה.
ב-31 באוקטובר סטרומן ניצח בקרב באטל רויאל אשר קבע את זהות המתאבק שיצטרף לקבוצת Raw במסגרת קרב ההדחות המסורתי של אירוע סדרת ההישרדות.
באירוע זה, סטרומן הדיח את דין אמברוז, אך היה המודח הראשון של קבוצת Raw לאחר שג'יימס אלסוורת' גרם לו להיות מודח כתוצאה מספירת חוץ.
ב-13 בדצמבר, הג'נרל מנג'ר של Raw, מיק פולי, הודיע על קיום קרב בין סטרומן לסמי זיין באירוע Roadblock: End of the Line, כשההתניה של הקרב הייתה שהגבלת הזמן לקרב זה היא עשר דקות.
בקרב זה סטרומן לא הצליח לנצח את זיין ולמעשה זיין הוא שניצח את סטרומן, מכיוון ששרד את מלוא עשר הדקות.
לילה לאחר מכן בתוכנית Raw, סטרומן דרש ממיק פולי שיקבע לו קרב חוזר מול זיין, אך פולי סירב לכך ונתן לזיין יום חופש.
כתוצאה מכך, סטרומן תקף את סין קארה וטייטוס אוניל בקרב ביניהם והמשיך בתקיפה של סת' רולינס ורומן ריינס במהלך קרב הזוגות שלהם נגד כריס ג'ריקו וקווין אואנס.
סטרומן קיבל את מבוקשו לקרב נגד זיין ב-2 בינואר 2017, קרב שהיה "מי שעומד אחרון" ובו סטרומן הצליח לנצח.
ב-27 בינואר באירוע הרויאל ראמבל, סטרומן הפריע במהלך הקרב בין קווין אואנס לבין רומן ריינס, מה שגרם לאואנס לשמור על האליפות האוניברסלית.
יותר מאוחר באותו הערב, סטרומן נכנס לקרב הרויאל ראמבל בתור מספר שבע והדיח את מוג'ו ראולי, ביג קאס, קאליסטו, מארק הנרי, ביג שואו, ג'יימס אלסוורת' וטיי דילינג'ר, אך הודח על ידי ברון קורבין.
ב-30 בינואר סטרומן קיבל את קרב האליפות הראשון שלו נגד קווין אואנס על האליפות האוניברסלית, בקרב זה סטרומן ניצח כתוצאה מפסילה לאחר שריינס הפריע ותקף את סטרומן, תקיפה שעזרה לאואנס לשמור על התואר.
לאחר מכן סטרומן דרש שתהיה לו יותר תחרות, ואף גבר על ארבעה מתאבקים בקרב בו זמנית.
באירוע פאסטליין, שהתקיים ב-5 במרץ, סטרומן הפסיד לרומן ריינס, מה שסימל את ההפסד הראשון שלו כתוצאה מהצמדה.
ב-6 במרץ בתוכנית Raw, סטרומן אתגר את ריינס לקרב חוזר, אך במקומו הופיע המתאבק אנדרטייקר.
שבוע לאחר מכן, חבר היכל התהילה, שון מייקלס, הזהיר את יריבו של סטרומן, רומן ריינס על החוזקות והעוצמות של אנדרטייקר, ובזמן שריינס עזב את הזירה סטרומן תקף אותו.
תקיפה זו הובילה לקרב נוסף בין השניים ב-20 במרץ, קרב שנגמר ללא תוצאה, לאחר שאנדרטייקר הופיע ותקף את שניהם.
בתוכנית האחרונה של Raw לפני רסלמניה 33, סטרומן הודיע על השתתפותו בקרב הבאטל רויאל לזכרו של אנדרה הענק.
ב-3 באפריל סטרומן איתגר את האלוף האוניברסלי, ברוק לסנר, לקרב עתידי על האליפות.
שבוע לאחר מכן סטרומן תקף מאחורי הקלעים את רומן ריינס בזמן ראיון שלו עם מייקל קול.
סטרומן המשיך בתקיפותיו ואפילו הפך רכב של אמבולנס, שבתוכו נמצא ריינס.
אף על פי שגילם דמות בעלת אופי רע, סטרומן קיבל תגובות חיוביות מאוד מהקהל, לרוב משום התגובות השליליות של הקהל כלפי רומן ריינס.
ב-17 באפריל סטרומן תקף מספר מתאבקים נוספים עד למצב שביג שואו הגיע לזירה ונקבע קרב בין השניים.
בקרב זה סטרומן ביצע את מהלך הסופרפלקס מהחבל העליון, גרם לזירה להתמוטט ולקרב להסתיים ללא תוצאה.
שבוע לאחר מכן, סטרומן התאבק נגד קאליסטו בקרב "פח אשפה", שבו הפסיד.
לאחר הקרב דחף את פח האשפה מהבמה, כשבתוכו נמצא קאליסטו.
באירוע פייבאק, שהתקיים ב-30 באפריל, סטרומן ניצח את ריינס.
לאחר ה-8 במאי, ה-WWE הודיעו שסטרומן ספג פציעה במרפק וצפוי להיעדר לחצי שנה.
פציעה זו גרמה לביטול הקרב בינו לבין ברוק לסנר באירוע Great Balls of Fire.
שלושה ימים לאחר מכן עבר ניתוח במרפק.
למרות שהידיעה שפורסמה ציינה שייעדר לחצי שנה לפחות, דייב מלצר מהמגזין Wrestling Observer Newsletter אמר שהפציעה של סטרומן תמנע ממנו להתאבק רק במשך חודשיים, כשבעצם ה-WWE מתכננים להחזיר אותו כהפתעה "ארבעה חודשים קודם".
סטרומן חזר ב-16 ביוני בתוכנית Raw, כשהוא תוקף את ריינס לאחר הקרב שלו נגד סמואה ג'ו.
לאחר מכן, סטרומן איתגר את ריינס לקרב אמבולנס באירוע Great Balls of Fire.
באירוע זה, שהתקיים ב-9 ביולי, סטרומן יצא עם ידו על העליונה, אך לאחר הקרב הותקף וננעל בתוך הרכב על ידי ריינס.
ריינס נסע לאחור במהירות אל תוך משאית הפקה, כששניהם בתוך האמבולנס.
לאחר המקרה נודע שסטרומן היה מסוגל ללכת בכוחות עצמו וסירב להיעזר בעזרת הצוות הרפואי.
סטרומן התערב בקרב המועמדות מספר אחת לתואר בין ריינס לג'ו, תקף אותם וגרם לקרב להסתיים ללא תוצאה.
ב-24 ביולי נודע שסטרומן ביחד עם ריינס וג'ו יפגשו בקרב מרובע את ברוק לסנר על האליפות האוניברסלית באירוע סאמרסלאם, בקרב שבו לסנר הצמיד את ריינס ובכך שמר על התואר.
סטרומן קיבל הזדמנות נוספת על התואר באירוע ללא רחמים, שבו סטרומן הפסיד.
לאחר מכן, סטרומן החל להיות מעורב בפיוד של המיז נגד קבוצת המגן.
כל זה נבע משום שהמגן תקפו את סטרומן.
ב-16 באוקטובר סטרומן ניצח את ריינס בקרב כלוב לאחר הפרעה מצידו של קיין.
באירוע TLC: שולחנות, סולמות וכיסאות, סטרומן, קיין, המיז, סזארו ושיימוס התאבקו בקרב האנדיקאפ חמישה נגד שלושה מול סת' רולינס, דין אמברוז וקורט אנגל.
במהלך האירוע בקרב ה-TLC, השותפים של סטרומן בגדו בו, ואף השליכו אותו למשאית אשפה, מה שהפך את סטרומן לדמות מובילה לדעת הקהל.
סטרומן חזר שבוע לאחר מכן בתוכנית Raw, כשהוא תקף את המיז, קורטיס אקסל ובו דאלאס.
באירוע סדרת ההישרדות, שהתקיים ב-19 בנובמבר, סטרומן נכלל בקבוצת Raw לקרב ההדחות המסורתי נגד סמאקדאון, ובו סטרומן וטריפל H היו האחרונים בזירה והעניקו לקבוצת Raw את הניצחון.
לאחר הקרב סטרומן תקף את טריפל H עם שניים ממהלכי הסיום.
לילה לאחר מכן בתוכנית Raw, סטרומן הותקף על ידי קיין באמצעות כיסא, במהלך הקרב שלו נגד ג'ייסון ג'ורדן.
ב-11 בדצמבר סטרומן וקיין נאבקו בקרב שהסתיים בספירת חוץ כפולה, הקרב היה על המועמדות לאליפות האוניברסלית באירוע רויאל ראמבל.
ב-8 בינואר סטרומן תקף את קיין ולסנר בתיגרה שנגררה לאזור מאחורי הקלעים ובה סטרומן הפיל חלק מתפאורת הבמה על יריביו והביא לכך שהשניים קבורים מתחת לתפאורה.
ב-15 בינואר הג'נרל מנג'ר של Raw, קורט אנגל התעמת עם סטרומן, הודיע לו שהמעשים שעשה בשבוע שעבר היו חמורים, פיטר אותו ואף הסיר אותו מהקרב המשולש באירוע הרויאל ראמבל.
באותה התוכנית, סטרומן השתולל מאחורי הקלעים, השמיד את המשרד של אנגל, הפך את המשאית שהייתה מחוברת למכולת ההפקה, ואף תקף את מייקל קול, המשמש כשדר בצוות השידור.
לפני שהספיק לעשות עוד נזק, הממונה על התוכנית, סטפני מקמהן, החתימה את סטרומן בחזרה והחזירה אותו לקרב המשולש ברויאל ראמבל.
בקרב המשולש, שהתקיים ב-28 בינואר 2018, כשל סטרומן בניסיונו לזכות בתואר, ולסנר הוא זה שהצמיד את קיין לניצחון ושמר על התואר.
לילה לאחר מכן בתוכנית Raw, סטרומן ניצח את קיין בקרב "מי שעומד אחרון", בכך שהפך את עמדת שולחן השדרנים על קיין, קרב זה שימש כקרב העפלה לקרב תא ההדחות באירוע תא ההדחות על המועמדות לתואר האליפות האוניברסלית ברסלמניה.
בקרב זה, שהתקיים ב-25 בפברואר, סטרומן הדיח את המיז, אליאס, ג'ון סינה, פין באלור וסת' רולינס (קבע שיא הדחות חדש בקרב תא הדחות בודד), אך לבסוף הודח על ידי המנצח בקרב, רומן ריינס.
במקביל לקריירת היחידים שלו, סטרומן השתתף בטורניר ה-Mixed Match Challenge ביחד עם השותפה שלו לקרב, אלכסה בליס.
בסיבוב הראשון ניצחו את סמי זיין ובקי לינץ', ברבע הגמר גברו על ג'ימי אוסו ונעמי, אך ב-20 במרץ במסגרת חצי הגמר הודחו על ידי המיז ואסקה, שהיו הזוג שהגיע לגמר וזכה בטורניר.
ב-12 במרץ, סטרומן השתתף בקרב באטל רויאל זוגות, שקבע את זהות הזוג שיפגוש את סזארו ושיימוס לקרב על אליפות הזוגות של Raw ברסלמניה 34. סטרומן נכנס לקרב, כשאין לו שום בן זוג שנכנס איתו לקרב, אלא התאבק בכוחות עצמו ואף ניצח את הקרב לאחר שהדיח אחרון את קארל אנדרסון.
שבוע לאחר מכן, הג'נרל מנג'ר של Raw, קורט אנגל, הבטיח לסטרומן את הקרב על אליפות הזוגות, כל עוד שימצא בן זוג לקרב.
באירוע רסלמניה 34, שהתקיים ב-8 באפריל, סטרומן בחר ילד בן עשר מהקהל בשם ניקולאס וביחד הם ניצחו את סזארו ושיימוס והפכו לאלופי הזוגות החדשים של Raw.
ניקולאס הפך לאלוף הצעיר בתולדות הארגון, כמו כן, הוא הבן של השופט ג'ון קון.
לעומת זאת, לילה לאחר מכן בתוכנית Raw השניים ויתרו על חגורות האליפות בשל העובדה שניקולאס נמצא בכיתה ד' ויש לו לימודים בבית ספר.
באירוע באקלאש סטרומן ולאשלי ניצחו את אואנס וזיין.
לילה לאחר מכן בתוכנית Raw, סטרומן ניצח את קווין אואנס בקרב העפלה לקרב "כסף בבנק", שיתקיים באירוע כסף בבנק.
ב-14 במאי סטרומן ופין באלור הפסידו בקרב זוגות לדרו מקינטייר ודולף זיגלר.
שבוע לאחר מכן, סטרומן ובאלור התחרו אחד נגד השני בקרב המרכזי של הערב, שבו סטרומן ניצח.
ב-28 במאי סטרומן התמודד שוב מול פין באלור בקרב הפותח של התוכנית, אך סטרומן הפסיד לו כתוצאה מפסילה מצידו של קווין אואנס.
תוכנית אחת לאחר מכן, סטרומן גבר על בובי רוד.
ב-11 ביוני במסגרת הקרב המרכזי של הערב, סטרומן ניצח בקרב מרובע את בובי רוד, פין באלור וקווין אואנס.
באירוע כסף בבנק, שנערך ב-17 ביוני, סטרומן התחרה בקרב ה"כסף בבנק", שבו הצליח לנצח ולהיות מר כסף בבנק, מה שהקנה לו את הזכות להחזיק בחוזה לקרב על אליפות העולם בכל זמן ובכל מקום שירצה.
לילה לאחר מכן בתוכנית Raw, סטרומן ובאלור הפסידו בקרב זוגות לברון קורבין וקווין אואנס.
ב-25 ביוני סטרומן ואואנס ניצחו את באלור וקורבין.
שבוע לאחר מכן סטרומן ניצח את קווין אואנס כתוצאה מספירת חוץ.
באירוע חוקי אקסטרים, שנערך ב-15 ביולי, סטרומן הפסיד לקווין אואנס בקרב כלוב, לאחר שסטרומן עלה אל גג הכלוב ביחד עם אואנס והטיח אותו מדופן הגג אל שולחן השדרנים באמצעות המהלך צ'וקסלאם.
משום שאואנס נגע ברצפה ראשון, הוא הוכתר כמנצח.
ב-23 ביולי, סטפני מקמהן אישרה את הרעיון של קווין אואנס לקרב בינו לבין סטרומן באירוע סאמרסלאם, כשעל כף המאזניים תונח מזוודת "כסף בבנק" של סטרומן.
שבוע לאחר מכן, סטרומן הפסיד לג'ינדר מהאל כתוצאה מספירת חוץ בשל הפרעה מצידו של קווין אואנס.
ב-6 באוגוסט, סטרומן הפסיד שוב לג'ינדר מהאל, הפעם כתוצאה מפסילה.
שבוע לאחר מכן, סטרומן ופין באלור ניצחו בקרב זוגות את ג'ינדר מהאל וקווין אואנס.
באירוע סאמרסלאם, שנערך ב-19 באוגוסט, סטרומן גבר על קווין אואנס בקרב שנמשך פחות משתי דקות.
בשבוע לאחר מכן במסגרת הקרב המרכזי של הערב, סטרומן חבר לצד ריינס בקרב זוגות נגד דולף זיגלר ודרו מקינטייר, שבו תוצאתו הייתה פסילה כתוצאה מתקיפה בלתי פוסקת של זיגלר ומקינטייר.
לאחר הקרב, סטרומן עזר לאחרונים להכות את ריינס, ואת אמברוז ורולינס שבאו לעזרת ריינס.
עקב תקיפה זו, נקבע קרב בין סטרומן, זיגלר ומקינטייר לחברי קבוצת "המגן" באירוע סופר שואו-דאון.
ב-3 בספטמבר, סטרומן ניצח את פין באלור בקרב המרכזי של התוכנית Raw.
באירוע גיהנום בכלוב, שנערך ב-16 בספטמבר, סטרומן מימש מראש את חוזה "כסף בבנק" שלו בעבור קרב על האליפות האוניברסלית והוא התחרה נגד רומן ריינס.
קרב זה היה קרב גיהנום בכלוב, כשמיק פולי שימש כשופט המיוחד.
הקרב נגמר ללא הכרעה, לאחר שברוק לסנר חזר, תקף את שניהם ולכן השופט (שהחליף את מיק פולי בפסיקה זו בשל תקיפתו של המנג'ר, פול היימן) קבע שהשניים לא יכולים להמשיך בקרב.
ב-25 בספטמבר, סטרומן היה אמור להתחרות ביחד עם אלכסה בליס בעונה השנייה של אתגר ה-Mixed Match Challenge, אך בעקבות פציעה של בליס ימים ספורים לפני כן, היא הוחלפה במתאבקת אמבר מון וביחד סטרומן ומון גברו על נטליה וקווין אואנס.
ב-1 באוקטובר, סטרומן ניצח את דין אמברוז כתוצאה מפסילה.
באירוע סופר שואו-דאון, שנערך ב-6 באוקטובר, סטרומן, דולף זיגלר ודרו מקינטייר הפסידו לשלישיית "המגן".
יומיים לאחר מכן בתוכנית Raw, סטרומן, זיגלר ומקינטייר ניצחו בקרב חוזר את קבוצת "המגן".
ב-9 באוקטובר, במסגרת אתגר ה-Mixed Match Challenge, סטרומן ואמבר מון ניצחו את פין באלור וביילי.
ב-15 באוקטובר, סטרומן, זיגלר ומקינטייר הפסידו לשלישיית "המגן".
ב-30 באוקטובר, במסגרת אתגר ה-Mixed Match Challenge, סטרומן ואמבר מון ניצחו את ג'ינדר מהאל ואלישיה פוקס.
שבועיים לאחר מכן בטורניר, סטרומן ואמבר מון ניצחו את בובי לאשלי ומיקי ג'יימס.
באירוע סדרת ההישרדות, שנערך ב-18 בנובמבר, סטרומן לקח חלק בניצחונה של קבוצת Raw על קבוצת סמאקדאון במסגרת קרב הדחות הגברים המסורתי, כשבקרב זה סטרומן הדיח ארבעה מתוך חמשת המתאבקים של סמאקדאון והיה בין שלושת השורדים האחרונים בקרב, לצד דרו מקינטייר ובובי לאשלי.
לילה לאחר מכן בתוכנית Raw, התקיים קרב הדחות שלושה נגד שלושה בין סטרומן, אליאס ופין באלור לבין ברון קורבין, בובי לאשלי ודרו מקינטייר, שנגמר ללא הכרעה, משום שהשלושה תקפו את סטרומן ופצעו את מרפקו בעזרת מדרגות הזירה.
מאוחר יותר נודע שסטרומן יצטרך לעבור ניתוח במרפק, מה שגרם לקרב שלו נגד ברון קורבין באירוע TLC: שולחנות, סולמות וכיסאות להיות בסימן שאלה.
עוד נודע שסטרומן יחמיץ את שלב הפלייאוף של אתגר ה-Mixed Match Challenge.
באירוע TLC, שנערך ב-16 בדצמבר, סטרומן הגיע לקרב כשידו הימנית עטופה בתחבושת.
עקב העובדה שהקרב הוא ללא פסילות, הוא הצליח לנצח בו את קורבין לאחר עזרה מצד אפולו קרוז, בובי רוד, צ'אד גייבל, פין באלור וקורט אנגל.
כתוצאה מכך, הוא קיבל את הקרב על האליפות האוניברסלית שהובטח לו נגד ברוק לסנר באירוע רויאל ראמבל.
ב-14 בינואר 2019, סטרומן השחית את הלימוזינה של היושב ראש של ה-WWE, וינס מקמהן, לאחר שברון קורבין הסתתר בתוך לימוזינה זו; כתוצאה מכך, מקמהן קנס את סטרומן ב-100 אלף דולרים ובנוסף ביטל את הקרב של סטרומן נגד לסנר ברויאל ראמבל.
שבוע לאחר מכן, סטרומן הפסיד לפין באלור כתוצאה מפסילה בשל התערבות של ברוק לסנר.
באירוע הרויאל ראמבל, שנערך ב-27 בינואר, סטרומן התחרה בקרב הרויאל ראמבל המסורתי, כשנכנס לקרב כמספר ה-27, הספיק להדיח את ברון קורבין, שלטון בנג'מין, ג'ף הארדי, אנדרדה ודולף זיגלר, אך הודח על ידי הזוכה בקרב, סת' רולינס.
לילה לאחר מכן בתוכנית Raw, סטרומן ניצח את דרו מקינטייר כתוצאה מפסילה.
ב-4 בפברואר, סטרומן וקורט אנגל ניצחו את ברון קורבין ודרו מקינטייר כתוצאה מפסילה.
באירוע תא ההדחות, שנערך ב-17 בפברואר, סטרומן הפסיד לברון קורבין בקרב ללא פסילות.
יממה לאחר מכן בתוכנית Raw, סטרומן ניצח את אותו קורבין, הפעם בקרב שולחנות.
ב-4 במרץ, סטרומן, פין באלור וקורט אנגל הפסידו לברון קורבין, בובי לאשלי ודרו מקינטייר.
ב-18 במרץ, סטרומן ובאלור ניצחו בקרב זוגות את בובי לאשלי וליאו ראש.
במהלך המופע המקדים לאירוע רסלמניה 35, שנערך ב-7 באפריל, סטרומן ניצח בקרב הבאטל רויאל לזכרו של אנדרה הענק.
ב-29 באפריל בתוכנית Raw, במסגרת הפינה "רגע של בליס", אלכסה בליס חשפה את סטרומן כאחד מארבעת המשתתפים שייצגו את Raw בקרב כסף בבנק של הגברים באירוע כסף בבנק.
באותה התוכנית, סטרומן וריקושט ניצחו בקרב זוגות את ברון קורבין ודרו מקינטייר.
ב-13 במאי, סטרומן הפסיד לסמי זיין בקרב ספירות בכל מקום לאחר הפרעה מצידם של ברון קורבין ודרו מקינטייר, ניצחון שהעניק לזיין את ההזדמנות להחליף את סטרומן בקרב כסף בבנק.
ב-20 במאי, סטרומן ניצח את סמי זיין.
באירוע סופר שואודאון, שנערך ב-7 ביוני, סטרומן ניצח בקרב יחידים את בובי לאשלי.
שלושה ימים לאחר מכן בתוכנית Raw, סטרומן, ריקושט והמיז ניצחו את בובי לאשלי, סזארו וסמואה ג'ו.
ב-1 ביולי, סטרומן ובובי לאשלי התחרו ביניהם בקרב ספירות בכל מקום שהסתיים ללא הכרעה, בשל מהלך שבו סטרומן זרק את עצמו על לאשלי, כשהשניים שברו יחדיו חלק מהכניסה לזירה ונאלצו כל אחד להתלוות באלונקה אל בית החולים.
באירוע חוקי אקסטרים, שנערך ב-14 ביולי, סטרומן ניצח את בובי לאשלי בקרב מי שעומד אחרון.
ב-12 באוגוסט בתוכנית Raw, סטרומן חזר לארגון, כשהוא נחלץ לעזרת סת' רולינס אשר הותקף על ידי קבוצת ה-O.C.
ב-19 באוגוסט, סטרומן התחרה נגד AJ סטיילס על אליפות ארצות הברית בקרב שהסתיים במהרה בפסילה בשל תקיפה של גאלוס ואנדרסון.
סת' רולינס היה זה שנחלץ הפעם לטובת סטרומן, כתוצאה מכך נקבע קרב זוגות בין סטרומן ורולינס לגאלוס ואנדרסון על אליפות הזוגות של Raw; במסגרת הקרב המרכזי של התוכנית, סטרומן ורולינס ניצחו את גאלוס ואנדרסון והפכו לאלופי הזוגות החדשים של Raw.
שבוע לאחר מכן, סטרומן קיבל הזדמנות נוספת להתחרות על אליפות ארצות הברית נגד AJ סטיילס, אך בקרב זה הפסיד כתוצאה מפסילה.
ב-2 בספטמבר, סטרומן וסת' רולינס ניצחו את לוק גאלוס וקארל אנדרסון בקרב שאינו היה על חגורות האליפות.
שבוע לאחר מכן, סטרומן, סת' רולינס, סדריק אלכסנדר וה-Viking Raiders (אריק ואיבר) ניצחו בקרב חמישה נגד חמישה את קבוצת ה-O.C.
(AJ סטיילס, לוק גאלוס וקארל אנדרסון), דולף זיגלר ורוברט רוד.
באירוע התנגשות של אלופים, שנערך ב-15 בספטמבר, סטרומן ורולינס הפסידו את חגורות האליפות לדולף זיגלר ורוברט רוד.
סטרומן התאבק בקרב נוסף באירוע במסגרת הקרב המרכזי, שבו כשל בניסיונו לזכות באליפות האוניברסלית לאחר שהפסיד לסת' רולינס.
באירוע גיהנום בכלוב, שנערך ב-6 באוקטובר, ברון סטרומן וה-Viking Raiders ניצחו בקרב שלושה נגד שלושה את קבוצת ה-O.C.
ב-11 באוקטובר, סטרומן הועבר לסמאקדאון כחלק מהדראפט לשנת 2019. שבוע לאחר מכן, סטרומן גבר על דרו גולאק.
באירוע היהלום שבכתר, שנערך ב-31 באוקטובר, סטרומן הפסיד לטייסון פיורי כתוצאה מספירת חוץ.
באירוע סדרת ההישרדות, שנערך ב-24 בנובמבר, קבוצת סמאקדאון (רומן ריינס, מוסטפא עלי, ברון סטרומן, המלך קורבין ושורטי ג'י) ניצחה את קבוצת Raw (סת' רולינס, רנדי אורטון, קווין אואנס, ריקושט ודרו מקינטייר) וקבוצת NXT (תומאסו צ'אמפה, קית' לי, מאט רידל, דמיאן פריסט ווולטר) בקרב הדחות גברים משולש.
ב-27 בדצמבר, סטרומן, ביג אי וקופי קינגסטון ניצחו בקרב שלושה נגד שלושה את סזארו, סמי זיין ושינסקה נקאמורה.
ב-3 בינואר 2020, סטרומן ניצח את סזארו.
ב-10 בינואר 2020, סטרומן גבר על שינסקה נקאמורה בקרב שאינו היה על האליפות הבין-יבשתית של האחרון.
ב-24 בינואר, סטרומן ואליאס ניצחו בקרב זוגות את סזארו ושינסקה נקאמורה.
באירוע הרויאל ראמבל, שנערך ב-26 בינואר, סטרומן התחרה בקרב הרויאל ראמבל המסורתי, כשנכנס כמספר ה-14, אך הודח על ידי ברוק לסנר.
חמישה ימים לאחר מכן בתוכנית סמאקדאון, סטרומן גבר על שינסקה נקאמורה וכתוצאה מכך הפך לאלוף הבין יבשתי החדש, חגורת אליפות היחידים הראשונה שלו בארגון.
ב-21 בפברואר, סטרומן ואליאס ניצחו את סזארו ושינסקה נקאמורה בקרב "סימפוניית ההרס".
באירוע תא ההדחות, שנערך ב-8 במרץ, סטרומן הפסיד את התואר לסמי זיין במהלך קרב האנדיקאפ 3 נגד 1.
באירוע רסלמניה 36, רומן ריינס היה אמור להתחרות נגד האלוף האוניברסלי, גולדברג על האליפות האוניברסלית.
לעומת זאת, ב-3 באפריל בתוכנית סמאקדאון, ברון סטרומן הוכרז כמחליף של ריינס בקרב.
חילוף זה נבע מבקשתו של ריינס לא לקחת חלק באירוע, משום שהוא נמצא במצב של כשל חיסוני מההתמודדות הקודמת שלו במחלת הלוקמיה.
בלילה הראשון של האירוע רסלמניה 36, שהוקלט ב-25 וב-26 במרץ (ושודר ב-4 באפריל), סטרומן ניצח את גולדברג והפך לאלוף האוניברסלי החדש, חגורת אליפות העולם הראשונה שלו בקריירה.
ב-10 באפריל, סטרומן גבר על שינסקה נקאמורה בקרב שאינו היה על תוארו.
באירוע כסף בבנק, שנערך ב-10 במאי, סטרומן גבר על בריי וויאט וכתוצאה מכך שמר על האליפות האוניברסלית.
ב-15 במאי, סטרומן ומחזיק מזוודת כסף בבנק, אוטיס ניצחו את המיז וג'ון מוריסון.
שבוע לאחר מכן, הוא ניצח את המיז בקרב שאינו היה על תוארו.
לאחר הקרב, מוריסון איתגר את סטרומן לקרב האנדיקאפ 2 נגד 1 על האליפות האוניברסלית באירוע באקלאש, אתגר שסטרומן נענה אליו בחיוב.
באירוע זה, שנערך ב-14 ביוני, סטרומן גבר עליהם והגן על התואר בהצלחה.
ב-17 ביולי, סטרומן ניצח את ג'ון מוריסון.
באירוע The Horror Show at Extreme Rules, שנערך ב-19 ביולי, סטרומן הפסיד לבריי וויאט בקרב בִּיצָת וויאט שלא היה על תוארו.
באירוע סאמרסלאם, שנערך ב-23 באוגוסט, סטרומן הפסיד את התואר ל"שד" בריי וויאט בקרב ספירות בכל מקום.
שבוע לאחר מכן באירוע פייבאק, סטרומן כשל בניסיון השבת התואר שלו, כאשר רומן ריינס ניצח בקרב ללא חוקים משולש אשר כלל בנוסף את האלוף האוניברסלי החדש, "השד" בריי וויאט.
ב-12 באוקטובר בפרק של התוכנית Raw כחלק מהדראפט, סטרומן הועבר למותג Raw.
ב-16 באוקטובר בפרק של התוכנית סמאקדאון, סטרומן כשל בניסיונו לזכות באליפות האוניברסלית, כשהפסיד לרומן ריינס.
ב-19 באוקטובר בפרק של התוכנית Raw, סטרומן גבר על קית' לי.
ב-2 בנובמבר, סטרומן ניצח את קית' לי ושיימוס בקרב משולש וכתוצאה מכך העפיל לקבוצת Raw לקראת קרב ההדחות המסורתי של אירוע סדרת ההישרדות.
באירוע זה, שנערך ב-22 בנובמבר, קבוצת Raw (AJ סטיילס, קית' לי, שיימוס, ברון סטרומן ורידל) ניצחה את קבוצת סמאקדאון (קווין אואנס, ג'יי אוסו, המלך קורבין, סת' רולינס ואוטיס) בקרב הדחות הגברים המסורתי, שהיה במעמד צד אחד; כלומר, אף חבר מקבוצת Raw לא הודח.
ב-22 בפברואר 2021, סטרומן הפסיד לבובי לאשלי.
באירוע פאסטליין, שנערך ב-21 במרץ ובלילה לאחר מכן בפרק של התוכנית Raw, סטרומן ניצח את אליאס בקרבות יחידים.
ב-29 במרץ, סטרומן ניצח את ג'קסון רייקר.
ב-12 באפריל, סטרומן השתתף בקרב משולש נגד דרו מקינטייר ורנדי אורטון אשר קבע את הטוען לכתר לאליפות ה-WWE באירוע רסלמניה באקלאש, שבסופו מקינטייר ניצח.
שבועיים לאחר מכן, סטרומן גבר על מקינטייר בקרב יחידים.
ב-3 במאי, סטרומן הפסיד לבובי לאשלי.
PWI דירג אותו במקום ה-6 מתוך 500 המתאבקים הטובים ביותר לשנת 2018
אליפות הזוגות של Raw (פעמיים) - עם ניקולאס (1) וסת' רולינס (1)
אליפות הרויאל ראמבל הגדול ביותר (פעם אחת)
הרויאל ראמבל הגדול ביותר (2018)
מחזיק מזוודת "כסף בבנק" (2018)
קרב הבאטל רויאל לזכרו של אנדרה הענק (2019)
המתאבק בעל השיפור הגדול ביותר של השנה (2017)
הקרב הגרוע של השנה (2020) - נגד "השד" בריי וויאט באירוע The Horror Show at Extreme Rules
הפיוד הגרוע של השנה (2020) - נגד "השד" בריי וויאט
תומאס פסטוק , הידוע יותר בשם הבמה שלו, ברון קורבין הוא מתאבק אמריקאי, המופיע בארגון ההיאבקות WWE, בתוכנית סמאקדאון.
תומאס הוא בלם לשעבר בקבוצות אינדיאנפוליס קולטס ואריזונה קרדינלס של ליגת ה-NFL.
בנוסף לכך, הוא שלוש פעמים אלוף הגולדן גלובס באגרוף.
בקריירת ההיאבקות הבידורית שלו, הוא זכה פעם אחת באליפות ארצות הברית, זכה בגביע לזכר אנדרה הענק ברסלמניה 32, החזיק במזוודת "כסף בבנק" אשר העניקה לו קרב מזדמן בכל זמן ומקום שירצה על אליפות ה-WWE, במה שהסתיים בכישלון של קורבין, שהפך להיות המתאבק השלישי שכושל בניסיון לזכות באליפות בזמן הפדייה שלו.
כמו כן, הוא זכה בטורניר מלך הזירה לשנת 2019.
בשנת 2007, תומאס היה פעמיים האלוף האזורי של קנזס-מיזורי בגולדן גלובס באיגרוף חובבני.
בשנת 2008 הוא התחרה בטורניר הגולדן גלובס הארצי במחלקת המשקל הסופר כבד, כשבמוקדמות הצליח לנצח, אך הודח בשלב רבע הגמר.
פסטוק חתם על חוזה ב-WWE כחלק ממחלקת הפיתוח של NXT באוגוסט 2012. את הופעת הבכורה שלו בזירה ערך ב-18 באוקטובר במופע שאינו שודר לטלוויזיה תחת שם הבמה ברון קורבין, בקרב שבו הפסיד לדאנטה דאש.
את קרב הבכורה הטלוויזיוני שלו רשם ב-8 במאי 2013 בהפסד לדמיאן סנדאו.
ב-29 במאי, קורבין השתתף בקרב באטל רויאל אשר קבע את הטוען לכתר לאליפות ה-NXT, שבו לא הצליח לנצח לאחר שהודח מוקדם בקרב על ידי מייסון ריאן.
לאחר היעדרות מן המרקע, קורבין חזר באירוע NXT TakeOver: Fatal 4-Way, שנערך ב-11 בספטמבר 2014 לקרב שבו גבר על CJ פארקר.
קורבין רשם ניצחון נוסף על פארקר שבוע לאחר מכן בפרק של התוכנית NXT.
מעתה ואילך, קורבין רשם סדרת ניצחונות בקרבות יחידים נגד מתאבקים לא מנוסים, שנגמרו בזמן קצר, עד שהוא התחרה נגד בול דמפסי, שנגדו החל לפתח יריבות.
תחילה, היריבות התפתחה בצורה שבה כל אחד התגרה ביריבו לסיים את הקרבות שלו בזמן קצר יותר.
לבסוף, הקרב המצופה ביניהם נערך ב-14 בינואר 2015, שבו קורבין יצא עם ידו על העליונה ושבר את רצף הניצחונות של דמפסי.
לאחר מכן, קורבין נטל חלק בטורניר מועמדות לתואר אליפות ה-NXT, כשבסיבוב הראשון הוא הצליח לגבור על אותו דמפסי, אך בשלב חצי הגמר הוא נוצח על ידי אדריאן נוויל, שהצליח לקטוע את רצף הניצחונות של קורבין.
באירוע NXT TakeOver: Rival, שנערך ב-11 בפברואר, קורבין ניצח את דמפסי בקרב ללא פסילות, במה שלמעשה סיים את היריבות ביניהם.
לאחר מכן, קורבין התחרה בטורניר העפלה לקרב הבאטל רויאל לזכרו של אנדרה הענק, אך הוא נוצח כבר בסיבוב הראשון על ידי פין באלור.
ב-6 במאי, ריינו ניצח את דמפסי ולאחר מכן איתגר את קורבין לקרב באירוע NXT TakeOver: Unstoppable.
שבוע לאחר מכן, קורבין ניצח את סולומון קרואו ואחר כך הפך לדמות הרעה תוך כדי שהוא מראה דמות יותר אכזרית, מה שהוביל למפגש מול ריינו כשהשניים נאבקים האחד בשני.
הקרב ביניהם התקיים באירוע זה, שנערך ב-20 במאי, שבו קורבין ניצח את ריינו, במה שלמעשה סיים את הפיוד הקצר.
ב-12 באוגוסט, קורבין ניצח את אקסל טישר ואחר כך תקף את סטיב קאטלר עד שהמתאבק סמואה ג'ו הגיע, תקף את קורבין ואף השתמש עליו בתרגיל ההכנעה שלו, הקוקינה קלאץ'.
שבוע לאחר מכן, קורבין תקף את ג'ו לאחר הקרב שלו וביצע עליו את מהלך הסיום שלו, "אחרית הימים", מה שקידם את הפיוד ביניהם לקביעת קרב באירוע NXT TakeOver: Brooklyn.
באירוע זה, שנערך ב-22 באוגוסט, ג'ו ניצח את קורבין לאחר שגרם לאחרון להתעלף עקב מהלך ההכנעה שלו, הקוקינה קלאץ'.
לאחר הפיוד עם ג'ו, קורבין הצטוות לשורות יריבו לשעבר, ריינו, כשהקים עימו את הצמד אשר ישתתף בטורניר הזוגות לזכר דאסטי רודס.
ב-2 בספטמבר, השניים ניצחו את האסנשן בסיבוב הראשון.
לאחר מכן הם ניצחו את ג'וני גרגאנו ותומאסו צ'אמפה בסיבוב השני.
באירוע NXT TakeOver: Respect, שנערך ב-7 באוקטובר, קורבין וריינו ניצחו את צ'אד גייבל וג'ייסון ג'ורדן בסיבוב חצי הגמר שנתן להם את הכרטיס לגמר הטורניר מאוחר יותר באותו הערב.
בקרב הגמר, פין באלור וסמואה ג'ו ניצחו אותם והפכו לזוכים הראשונים בהישג זה.
קורבין חזר לקריירת היחידים ולמאבקו אל עבר תמונת אליפות ה-NXT, כשבאירוע NXT TakeOver: London, שנערך ב-16 בדצמבר, קורבין ניצח את אפולו קרוז.
ב-27 בינואר 2016, קורבין התחרה בקרב משולש אשר קבע את המועמד לתואר אליפות ה-NXT של פין באלור, נגד סמי זיין וסמואה ג'ו.
בקרב זה, קורבין הפסיד לאחר שגם זיין וגם ג'ו ביצעו עליו את מהלכי ההכנעה שלהם באותו הזמן.
הג'נרל מנג'ר של התוכנית, ויליאם ריגל, לא נתן לקורבין הזדמנות נוספת להתחרות עבור המועמדות.
ריגל הודיע על החתמתו של אוסטין אריס ובזמן שהוא הציג אותו, קורבין תקף את אריס מאחור.
תקיפה זו קירבה את השניים לקרב באירוע NXT TakeOver: Dallas, שנערך ב-1 באפריל, ובו קורבין הפסיד לאריס.
ב-13 באפריל, קורבין ניצח את טאקר נייט, במה שהיה הקרב האחרון שלו ב-NXT.
קורבין ערך את הופעת הבכורה שלו ברוסטר הראשי כחלק מהאירוע הגדול ביותר של השנה, רסלמניה 32, שהתקיים ב-3 באפריל ובו הוא ניצח בקרב הבאטל רויאל לזכרו של אנדרה הענק לאחר שהדיח אחרון את קיין.
לאחר מכן, קורבין ערך את הופעת הבכורה שלו בתוכנית הדגל Raw, בקרב שהסתיים בספירת חוץ כפולה נגד דולף זיגלר, אך לאחר הקרב הוא המשיך לתקוף את זיגלר, כשביצע עליו את מהלך הסיום שלו, "אחרית הימים".
קורבין התחרה נגד זיגלר בקרב במופע המקדים לאירוע פייבאק, שנערך ב-1 במאי, ובו קורבין הפסיד.
לילה לאחר מכן בתוכנית Raw, זיגלר הדיח את קורבין בקרב הבאטל רויאל אשר קבע את המועמד לתואר אליפות ארצות הברית.
לאחר מכן, קורבין התנקם בזיגלר וגרם לו להיות מודח על ידי רוסב.
שבוע לאחר מכן, קורבין ניצח את זיגלר בקרב יחידים.
במסגרת קרב במופע המקדים לאירוע חוקי אקסטרים, שנערך ב-22 במאי, קורבין ניצח את זיגלר בקרב ללא פסילות.
יממה לאחר מכן, זיגלר התעמת עם קורבין ואיתגר אותו לקרב היאבקות בסגנון טכני לשבוע שלאחר מכן.
בקרב זה קורבין ניצח כתוצאה מפסילה בשל תקיפתו של זיגלר עם מכה מתחת לחגורה.
הפיוד בין השניים הסתיים באירוע "כסף בבנק", שנערך ב-19 ביוני, בקרב שבו קורבין ניצח את זיגלר.
ב-19 ביולי במסגרת הדראפט של שנת 2016, קורבין הועבר למותג סמאקדאון.
ב-2 באוגוסט, קורבין רשם את קרב הבכורה שלו בסמאקדאון בהפסד לאפולו קרוז בקרב משולש שכלל בנוסף את קאליסטו, קרב זה קבע את זהות המועמד לתואר האליפות הבין-יבשתית נגד המיז באירוע סאמרסלאם, שנערך ב-21 באוגוסט.
לאחר מכן, קורבין תקף מאחורי הקלעים את קאליסטו במהלך השבועות הבאים, כשהוא האשים את קאליסטו בהפסד שבו הוצמד לניצחון.
כתוצאה מכך, קאליסטו נפצע ונעדר למספר חודשים.
באירוע באקלאש, שנערך ב-11 בספטמבר, קורבין ניצח את אפולו קרוז במסגרת קרב במופע המקדים.
קורבין פתח בפיוד נגד ג'ק סוואגר, שניצח את קורבין כשהשופט האמין שקורבין נכנע, בזמן שהאחרון בכלל ניסה להגיע אל החבל עקב מהלך נעילת הפטריוט של סוואגר.
קורבין ניצח את אותו סוואגר גם באירוע ללא רחמים, שנערך ב-9 באוקטובר וגם בפרק של התוכנית סמאקדאון, שנערך ב-18 באוקטובר, במה שלמעשה סיים את הפיוד הקצר ביניהם.
ב-1 בנובמבר, קורבין הצטרף לקבוצת סמאקדאון במסגרת קרב ההדחות המסורתי של אירוע סדרת ההישרדות.
עם זאת, שבוע לאחר מכן, הוא נפצע (כחלק מהעלילה) בידי קאליסטו, שביצע את חזרתו, ולמעשה הוסר מקבוצת סמאקדאון.
בתגובה, קורבין עלה לקאליסטו בקרב על תואר אליפות ה-WWE במשקל קל באירוע סדרת ההישרדות, כשהוא תקף גם את קאליסטו וגם את בריאן קנדריק, מה שהוביל לניצחון של קנדריק כתוצאה מפסילה.
ב-22 בנובמבר, קורבין ניצח את קיין כתוצאה מפסילה, עקב התערבותו של קאליסטו שהכה את קורבין בעזרת כיסא.
מעשה זה הוביל לקרב כיסאות בין השניים באירוע TLC: שולחנות, סולמות וכיסאות, שנערך ב-4 בדצמבר, שבו קורבין ניצח.
קורבין ניצח שוב את קאליסטו יומיים לאחר מכן בתוכנית סמאקדאון, ובכך הסתיים הפיוד בין השניים.
ב-20 בדצמבר, קורבין התעמת עם דולף זיגלר, שהפך בדיוק למועמד לתואר אליפות ה-WWE של AJ סטיילס, אך קרב זה הסתיים בספירת חוץ כפולה, כשהג'נרל מנג'ר של התוכנית, דניאל בריאן, הפך את הקרב ביניהם שבוע לאחר מכן לקרב משולש, שכלל בנוסף את קורבין.
קרב זה היה ההזדמנות הראשונה שקורבין מקבל ב-WWE עבור אליפות עולם ראשית, שבו סטיילס הצמיד את זיגלר לניצחון.
ב-10 בינואר 2017, קורבין ספג את הפסדו הראשון כתוצאה מהצמדה מאז מאי 2016 בהפסד לג'ון סינה.
באירוע הרויאל ראמבל, שנערך ב-29 בינואר, קורבין נכנס לקרב הרויאל ראמבל המסורתי כמספר ה-13, שבו הדיח את ברון סטרומן, אך הודח על ידי אנדרטייקר ושרד בקרב יותר מ-32 דקות.
ב-7 בפברואר, קורבין ניצח בקרב מרובע את AJ סטיילס, האלוף הבין יבשתי, דין אמברוז והמיז, אך באירוע תא ההדחות, שנערך חמישה ימים לאחר מכן, הוא היה המתאבק הראשון שהודח בקרב תא ההדחות על אליפות ה-WWE על ידי אמברוז.
בתגובה, קורבין תקף את אמברוז וגרם להדחתו מהקרב.
ב-7 במרץ, קורבין תקף את אמברוז מאחור עם צינור ממתכת.